**AKTIVNOSTI  
Delegacija u Parlamentarnoj skupštini Saveta Evrope  
XIII saziv (1. avgust 2022 – 6. februar 2024)**

* U Strazburu se od 22. do 26. januara 2024. godine održalo Zimsko zasedanje Parlamentarne skupštine Saveta Evrope u čijem radu su učestvovali članovi stalne delegacije Narodne skupštine u PS SE: Biljana Pantić Pilja, šef delegacije, Dubravka Filipovski, Elvira Kovač, Dunja Simonović Bratić i Tatjana Pašić.
* Marina Raguš, zamenik predsednika Odbora za spoljne poslove, Elvira Kovač, predsednik Odbora za evropske integracije i Dunja Simonović Bratić, član Odbora za spoljne poslove i Odbora za evropske integracije, učestvovale su na Konferenciji o međuparlamentarnom dijalogu za dalje promovisanje evropskih integracija Zapadnog Balkana, 20. oktobra 2023. godine, u Skoplju. Konferenciju su organizovali Odsek za međuparlamentarnu saradnju i podršku projektima PS SE, Komitet za politička pitanja i demokratiju PS SE i Sobranje.
* U Strazburu se od 9. do 13. oktobra 2023. godine održalo Jesenje zasedanje Parlamentarne skupštine Saveta Evrope, u čijem radu su učestvovali članovi stalne delegacije Narodne skupštine Biljana Pantić Pilja, šef delegacije, Elvira Kovač, Dubravka Filipovski, Dunja Simonović Bratić, Stefan Jovanović i Tatjana Pašić.
* Predsednik Narodne skupštine, predstavnici poslaničkih grupa i članovi Odbora za ustavna pitanja i zakonodavstvo sastali su se, u odvojenim sastancima, 2. oktobar 2023. godine sa izvestiocem Monitoring komiteta Parlamentarne skupštine Saveta Evrope Akselom Šeferom.
* Potpredsednica Narodne skupštine Elvira Kovač učestvovala je na Konferenciji predsednika Parlamenata u Dablinu, 28. i 29. septembra 2023. godine, u organizaciji Parlamentarne skupštine Saveta Evrope i domaćina Parlamenta Irske.
* Stalna delegacija Narodne skupštine u Parlamentarnoj skupštini Saveta Evrope učestvovala je u radu junskog zasedanja PS SE, u Strazburu od 19. do 23. juna. 2023. godine. Delegaciju su činili članovi: Dubravka Filipovski, Elvira Kovač i Dunja Simonović Bratić, kao i zamenici članova: Jelena Milošević i Slavica Radovanović.
* Šef stalne delegacije Narodne skupštine u Parlamentarnoj skupštini Saveta Evrope Biljana Pantić Pilja i član delegacije Dubravka Filipovski učestvovale su na sastanku Komiteta za pravna pitanja i ljudska prava PS SE, koji je održan 22. i 23. maja 2023. godine u Larnaki.
* U Strazburu je od 24. do 28. aprila 2023. godine održano prolećno zasedanje Parlamentarne skupštine Saveta Evrope, u čijem radu su učestvovali članovi stalne delegacije Narodne skupštine pri Parlamentarnoj skupštini: Biljana Pantić Pilja, šef delegacije, Elvira Kovač, Dubravka Filipovski, Dunja Simonović Bratić i Stefan Jovanović.
* Šef stalne delegacije Narodne skupštine u Parlamentarnoj skupštini Saveta Evrope Biljana Pantić Pilja i potpredsednica Parlamentarne skupštine Saveta Evrope Elvira Kovač učestvovale na sastancima Biroa i Stalnog komiteta Parlamentarne skupštine, 2. i 3. marta 2023. godine u Hagu, Kraljevina Holandija.
* U Strazburu se, od 23. do 27. januara 2023. godine, održalo zimsko zasedanje Parlamentarne skupštine Saveta Evrope. U radu zasedanja učestvovali su Biljana Pantić Pilja, Elvira Kovač, Dubravka Filipovski, Dunja Simonović Bratić, Stefan Jovanović, Aleksandar Marković i Jelena Milošević.
* U Strazburu se od 10. do 14. oktobra 2022. godine održalo Jesenje zasedanje Parlamentarne skupštine Saveta Evrope. U radu Parlamentarne skupštine učestvovali su Biljana Pantić Pilja, šef delegacije, Elvira Kovač, Tatjana Pašić, Vojislav Mihailović, Stefan Jovanović i Dunja Simonović Bratić.